79. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 133 της 11/15 Φεβρ. 1977 (ΦΕΚ Α΄ 43) Περί κατανομής οργανικών τινων θέσεων εις Αρχάς της Εξωτερικής Υπηρεσίας του Υπουργείου Εξωτερικών. Έχοντες υπ’ όψει: 1.Τας διατάξεις των άρθρ. 17 παρ. 4 και 24 παρ. 5 ως και τας διατάξεις των άρθρ. 154 και 155 του Νόμ. 419/1976 «περί Οργανισμού του Υπουργείου Εξωτερικών». 2.Την υπ’ αριθ. 36/1977 Γνωμοδότησιν του συμβουλίου της Επικρατείας, προτάσει του Ημετέρου επί των Εξωτερικών Υπουργού, απεφασίσαμεν και διατάσσομεν: Άρθρον μόνον.-1.Εις τους εν άρθρ. 154 του Νόμ. 419/1976 Πίνακας Α΄ και Β΄ περιλαμβανομένας ως κάτωθι, Αρχάς της Εξωτερικής Υπηρεσίας του Υπουργείου Εξωτερικών κατανέμονται αι αντιστοίχως εις ταύτας αναφερόμεναι Οργανικαί θέσεις, ως ακολούθως: Εκ του Πίνακος Α΄ α.Εις την εν Σόφια Πρεσβείαν της Ελλάδος μία θέσις Φύλακος - Θυρωρού. β.Εις την εν Καμπέρα Πρεσβείαν της Ελλάδος μία θέσις Φύλακος - Θυρωρού. Εκ του Πίνακος Β΄ α.Εις το εν Αλεξανδρεία Γενικόν Προξενείον της Ελλάδος μία θέσις Διοικητικού Γραμματέως δια τα καθήκοντα Κοινωνικού Λειτουργού και μία θέσις Φύλακοις - Θυρωρού. β.Εις το εν Ιερουσαλήμ Γενικόν Προξενείον της Ελλάδος μία θέσις Φύλακος - Θυρωρού. γ.Εις το εν Λονδίνω Γενικόν Προξενείον της Ελλάδος μία θέσις Μεταφραστού και τρεις θέσεις Φυλάκων - Θυρωρών. δ.Εις το εν Μιλάνω Γενικόν Προξενείον της Ελλάδος μία θέσις Φύλακος - Θυρωρού. ε.Εις το εν Γενούη Προξενείον της Ελλάδος μία θέσις Φύλακος - Θυρωρού. 2.Η κατανομή μιας θέσεως Διοικητικού Γραμματέως δια τα καθήκοντα Κοινωνικού Λειτουργού εις το εν Αλεξανδρεία Γενικόν Προξενείον της Ελλάδος γίνεται δια της κατανομής μιας των εν άρθρ. 57 του Νόμ. 419/1976 ανακατανεμήτων θέσεων Κοινωνικών Λειτουργών, η της θέσεως του Μεταφραστού εις το εν Λονδίνω Γενικόν Προξενείον της Ελλάδος δια της μεταφοράς μιας θέσεως Μεταφραστού εκ της εν άρθρ. 154 του αυτού Νόμου Πίνακος Α΄ μη τεθείσης εν λειτουργία Πρεσβείας της Ελλάδος εν Μπαγκόκ, η δε κατανομή των εννέα ως άνω θέσεων Φυλάκων - Θυρωρών εις τας εν τη προηγουμένη παραγράφω Αρχάς της Εξωτερικής Υπηρεσίας αντιστοίχως γίνεται δια της κατανομής εις ταύτας εννέα ακατανεμήτων θέσεων Φυλάκων - Θυρωρών της Εξωτερικής Υπηρεσίας του Υπουργείου. Εις τον αυτόν επί των Εξωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 136,14(β) Τεύχος 627 Σελ. 88 40.Α.ε.74-79 Πρεσβείες και Προξενεία 